אנדוניס רמוס

אַנְדֿוֹנִיס רֶֿמוֹס (נהגה לעיתים: אַדֿוֹנִיס רֶֿמוֹס) (ביוונית: Αντώνης Ρέμος) (נולד בשם: אַנְדֿוֹנִיס פַּאסְחַלִֿידִיס; ביוונית: Αντώνης Πασχαλίδης ב-19 ביוני 1970) הוא זמר יווני. רמוס נולד בדיסלדורף, גרמניה. הוא נשאר שם עד גיל 10, אז עבר לסלוניקי יחד עם משפחתו. במהלך תקופת ילדותו, נקשרה דרכו עם המוזיקה, והוא החל ללמוד לנגן בגיטרה ובתופים. רמוס החל את הקריירה שלו בגיל מוקדם יחסית; בהיותו בן 17, שר בתחילה בטברנה מקומית. הופעתו הציבורית הרשמית הראשונה נערכה ב-1992, במהלך פסטיבל השירים ה-31 של סלוניקי (אנ'). לאחר הופעות רבות, במהלכן הופיע כזמר מוביל יחד עם אמנים נוספים, ערך רמוס את הופעתו הראשונה באתונה, במהלך חג הפסחא של שנת 1995, במרכז מופעים המכונה "סטודיו דִיוֹגֶֿנִיס", הממוקם בפרוור נֶֿאָה סְמִֿירְנִי (אנ') שבאתונה, לצד אמנים מוכרים: דִימִֿיטְרִיס מִיטְרוֹפַּֿאנוֹס, סְטֶֿפַאנוֹס קוֹרְקוֹלִֿיס (אנ') ומַֿארְיוֹס טֿוֹקַאס (אנ'). באותה השנה, חתם על חוזה עם חברת התקליטים "סוני מיוזיק", בסיועו של מפיקו המוזיקלי דאז, סְטַֿאוְורוֹס אַרָאפִּֿידִיס. ב-1996, הוציא רמוס לאור את אלבום הבכורה שלו, אשר נקרא "אַנְדֿוֹנִיס רֶֿמוֹס", ואשר הגיע בפרק זמן של פחות משנה למעמד אלבום פלטינה. ב-1997, ערך רמוס הופעות בפאב המוזיקלי "אִי תַ'אלָאסִיאֶֿס אִי חַֿאנְדרֶס" (בתרגום לעברית: "חרוזי הים"), הממוקם בשכונת גַֿאזִי (אנ') שבאתונה, ובסטודיו דִיוֹגֶֿנִיס. באפריל 1998, הוציא רמוס לאור את אלבומו השני, אשר נקרא (בתרגום לעברית): "זמן להמשיך הלאה". בדצמבר 1999, הוציא רמוס לאור את אלבומו השלישי, אשר נקרא (בתרגום לעברית): "שוב מהתחלה". שני אלבומים אלו הגיעו למעמד אלבום פלטינה. בשני אלבומים אלו (השני והשלישי), שיתף רמוס פעולה עם המלחינים: כְרִֿיסְטוֹס נִיקוֹלֿוֹפּוּלוֹס וסְטַמָֿאטִיס סְפַּאנוּדַֿאקִיס, כמו גם עם הפזמונאי אַנְדֿוֹנִיס אַנְדרִיקַֿאקִיס. ביוני 2001, הוציא רמוס לאור דיסק כפול, אשר נקרא (בתרגום לעברית): "לילה אחד בלבד". אלבום זה הוא למעשה הקלטה של הופעה חיה של רמוס, אשר נערכה במועדון לילה בכרתים, המכונה: "ארמון אפולון". בסוף שנת 2001, הופיע רמוס יחד עם יַֿאנִיס פָּֿארִיוֹס (אנ') בסטודיו דיוגניס. שנת 2002 הייתה שנה מיוחדת עבור רמוס, כאשר פגש לראשונה את המלחין והמפיק המוזיקלי יֿוֹרְגוֹס תֶ'אוֹפַֿאנוּס (אנ'). פגישה זו הניבה שלושה אלבומים משותפים. השירים שיצאו לאור במסגרת אלבומים אלו, צברו הצלחה רבה והפכו ללהיטים; להיטים אלו עלו במידת הצלחתם על להיטיהם הקודמים, טרם שיתוף הפעולה ביניהם (השירים אותם הלחין ת'אופאנוס ואלו שרמוס שר). הצלחת אלבומים אלו הייתה רבה כל כך, ששיריהם זכו לאהדה ולהכרה בקרב העם היווני כולו. מדיה וקבצים בנושא אנדוניס רמוס בוויקישיתוף אתר האינטרנט הרשמי של אנדוניס רמוס אנדוניס רמוס, במסד הנתונים הקולנועיים IMDb (באנגלית) אנדוניס רמוס, באתר AllMusic (באנגלית) אנדוניס רמוס, באתר MusicBrainz (באנגלית) אנדוניס רמוס, באתר Yandex.Music (ברוסית) אנדוניס רמוס, באתר Discogs (באנגלית) אנדוניס רמוס, באתר Songkick (באנגלית) ביוונית: "Διογένης Studio". ביוונית: "Νέα Σμύρνη". ביוונית: "Δημήτρης Μητροπάνος". ביוונית: "Στέφανος Κορκολής". ביוונית: "Μάριος Τόκας". ביוונית: "Σταύρος Αραπίδης". ביוונית: "Οι Θαλασσιές οι Χάντρες". ביוונית: "Γκάζι". ביוונית: "Σταμάτης Σπανουδάκης". ביוונית: "Αντώνης Ανδρικάκης". ביוונית: "Μια Νύχτα Μόνο". המקום יווני, אך מכונה "Apollon Palace" בשפה האנגלית. ביוונית: "Γιάννης Πάριος". ביוונית: "Γιώργος Θεοφάνους". האתר הרשמי של "סטודיו דִיוֹגֶֿנִיס" (ביוונית). תיאור הפאב (ביוונית). הערך ביוונית, לצורך תרגום עתידי. אתר המועדון הרשמי.